TÁRSULATI ÜGYEK. 769 
afrikai partok közelében, de egyes helyeken az afrikai szárazföldön is követhetők. 
E vulkánikus képződmények része az afrikai szárazföldtől nem messze, a Földközi- 
tengerben levő Galita-sziget s az ezt kisérő zátonyok és kisebb szigetek. Továbbá 
az afrikai szárazföldön, Kabyliában, Dellys tájékán is egy bazalttömegre bukkanunk, 
míg a Metidja síkjától nyugatra e kőzetek még mélyebbre nyomulnak az afrikai 
szárazföldbe. Milinah környékén már három különálló zónának látszanak. 
A következő része a hegységnek egy sötétvörös konglomerát vagy vörös 
homokkő, amelyben fossziliákat tartalmazó rétegek vannak. Ez előfordul Constantine 
tartomány északi részében a palák felett és a mezozós mészhegység alatt és más 
helyeken még övezi a régebbi palakőzetek övét, zónáját. E fölött a vörösszínű zóna 
fölött helyezkedik el a magas mészköőhegység. Hatalmas gyűrődések által épült fel 
ez a hegylánc, amelyet kétfelé választ a Hodna síkja és egy sorozata a Schottok- 
nak (sós tavaknak). Fölépülésében nagy része van a juraképződményeknek, de főképen 
kréta- és eocénképződményekből épült föl. Van egy keresztben fekvő összeköttetés a 
Bou Saada környékén, amely átvezet a Sebcháktól (sós mocsarak) délre fekvő hegy- 
ségbe, amely a főhegység csapásait mutatja s keresztbe sülyedt. Oran tartomány- 
ban, a marokkói határon levő Figuigtól egészen a Laghouatig, ahol ezt a hegységet 
Djebel Amournak nevezik, ez a hegység meredeken, egyenes vonalban, északkeleti 
csapással végződik a mérhetetlen Szaharánál. Megismétlődik délfelé fordulva Észak- 
Afrikában az Apenninek fölépülése. Ez a vidék Dél-Európával függ össze és épen 
nem afrikai jellegű. Déli határa az Ued-Draa folyó ágya Marokkóban ; e vonal foly- 
tatása kelet felé az Oued-Djeddi és a Schottok depressziója. Ettől a vonaltól délre terül 
el a laposan fekvő Szaharának táblaszerű vidéke. Marokko déli részén az Atlas- 
hegységben a hegyképződés valószínűleg már a paleozós periódusban kezdődött meg 
és a terciér időben, amikor északon és keleten az Atlasz-hegység első gyűrődései 
megkezdődtek, nagy vonásokban e rész már készen állott. 
Az előadó a jura-kréta és harmadkorú rétegeknek felgyűrődésével és elterje- 
désével kapcsolatban bemutatta a híres CoguAND-gyűjtemény eredeti darabjait, kö- 
zöttük több értékes kövületet, amelyekről eredeti genuszmeghatározások történtek. 
Valamennyi északafrikai kövület, köztük kettő a Lybiai sivatagból: egy Nautilus 
desertorum Zittel s egy Ammonites (Sphenodiscus) Ismeelis Zittel. Végre bemutatta 
a Sahara homokját Biskra tájékáról, amely tiszta, finom, vörös színű kvarcszemecs- 
kékből áll. 
BALOGH MARGIT dr. szabad előadásához elnöklő ScCHAFARZIK FERENC dr. leg- 
jobb szerencsekivánatait fejezi ki. Társulatunk hatvanéves fennállása 
óta — úgymond — amai napon hangzott fel az első női hang szak- 
ülésünkön, s a tisztelt kartársnő nem is hazai, hanem mindjárt afrikai tanul- 
mányútjával lepte meg a magyar geológusokat. Afrika északi partvidékén tudtom- 
mal SzaBó JózsEF óta magyar geológus nem járt, s így a nyolcvanas évek óta nem 
is hallottunk emez érdekes vidékről saját tapasztalatokon nyugvó előadást. Annál 
nagyobb örömmel köszöntöm ez alkalommal az első magyar geoló- 
gusnőt: BALoGH MARGIT dr. kisasszony őnagyságát, hogy rendkívül érdekes és 
vonzó előadásával társulatunkat szerencséltetni szíves volt.) 
Elnöklő SCHAFARZIK FERENC dr. eme kijelentéseit általános élénk helyeslés 
követi úgy a vendégek, mint a tagtársak sorából. 
Az elnöki széket IGLóI SZoNTAGH TAMÁS dr. királyi tanácsos, másodelnök fog- 
lalja el. 
Elnöklő másodelnök felkéri SCHAFARZIK FERENC dr. urat: A Bosman- 
kőszénbányák környéke Szerbiában címen hirdetett előadásának 
megtartására. 
